b'\n_START_ARTICLE_\nPoroka z najstnico\n_START_SECTION_\nVsebina\n_START_PARAGRAPH_\nV romanu gre za zanimivo pripoved najstnice, ki si \xc5\xbeeli postati model. Eliana je obi\xc4\x8dajna 17 letna najstnica, ki ne mara matematike in si za\xc5\xbeeli slave in prilo\xc5\xbenosti v svetu fotomodelov. Ima dolge, rjave lase, ki ji segajo do pasu in \xc4\x8dokoladno rjave o\xc4\x8di. Odlo\xc4\x8di se, da bo od\xc5\xa1la na avdicijo modne agencije, kjer zaradi svoje lepote takoj pade v o\xc4\x8di direktorju agencije, odlo\xc4\x8dnemu \xc4\x8dloveku po imenu Gaj. Ko kon\xc4\x8dno dobi obvestilo, da je bila sprejeta, odide na sestanek z direktorjem agencije in ker \xc5\xa1e ni polnoletna s seboj vzame mamo. Z mamo zadnjega trenutka mislita, da gre za obi\xc4\x8dajen podpis pogodbe o sodelovanju, a temu ni tako. Gaj ima za njiju poseben na\xc4\x8drt. Eliana mu je bila \xc5\xbee na avdiciji najbolj v\xc5\xa1e\xc4\x8d in si jo \xc5\xbeeli samo zase. Njeno mamo sku\xc5\xa1a prepri\xc4\x8dati, naj podpi\xc5\xa1e pogodbo, ki dolo\xc4\x8da, da se bo dekle z njim poro\xc4\x8dilo. Mama zaradi obljubljene denarne vsote in pa varnosti, ki naj bi bila zagotovljena njeni h\xc4\x8derki, pogodbo o poroki tudi resni\xc4\x8dno podpi\xc5\xa1e. Dekle se je proti svoji volji prisiljeno poro\xc4\x8diti z 6 let starej\xc5\xa1im mo\xc5\xa1kim in z njim \xc5\xbeiveti vsaj eno leto - do izteka pogodbe. Poro\xc4\x8dita se, Eliana pa skozi zgodbo do\xc5\xbeivlja tudi posebne zaplete, veliko potuje, predvsem v kraje kot so London, Pariz in Benetke, ter obiskuje \xc5\xa1olo in modne revije ter slikanja. Gaj je skrben, ji pomaga, svetuje ter jo vedno in povsod spremlja. Ali bo lahko Eliana kljub prvotnem nestrinjanju s poroko vseeno vzljubila svojega mo\xc5\xbea?'